proxectonos/corpus_dominio_legal_administrativo_tmp huggingface dataset:
DECRETO 212/1996, do 6 de xuño, polo que se modifica parcialmente a estructura orgánica da Xunta de Galicia.
PRESIDENCIA — I. DISPOSICIÓNS XERAIS — 07/06/1996

Establecida a estructura orgánica da Xunta de Galicia polo Decreto 287/1993, o paso do tempo fai preciso unha nova disposición que modifique parcialmente a organización prevista nel, adaptándoa ás necesidades que o momento actual aconsella acometer, aínda mantendo a mesma como organización básica do Goberno galego, e tendo en conta os criterios de eficacia e economía que deben inspira-la actuación e organización administrativa.
Por todo iso, en virtude das atribucións que me confire o artigo 26, parágrafo 1, da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei de Galicia 11/1988, do 20 de outubro,
DISPOÑO:
Artigo 1º.
A Xunta de Galicia estará integrada polos departamentos que se citan no artigo 1 do Decreto 287/1993, do 10 de decembro, que conservan a súa denominación e funcións, con excepción da Consellería de Cultura, que pasará a denominarse Consellería de Cultura e Comunicación Social.
Artigo 2º.
1. A Consellería de Cultura e Comunicación Social asume as funcións que lles correspondían á Consellería de Cultura segundo o Decreto 49/1994, do 4 de febreiro, e á Secretaría Xeral de Comunicación no artigo 10 do Decreto 261/1994, do 29 de xullo.
2.-As actuais adscricións e dependencias de organismos autónomos e entes públicos á Consellería de Cultura e á Secretaría Xeral de Comunicación continuarán en vigor en relación á Consellería de Cultura e Comunicación Social.
Artigo 3º.
A orde de prelación da Consellería de Cultura e Comunicación Social manterase no posto establecido para a Consellería de Cultura no Decreto 287/1993, do 10 de decembro.
Disposición derrogatoria
Quedan derrogadas cantas disposicións de igual ou inferior rango se opoñan ó disposto no presente decreto.
Disposicións derradeiras
Primeira.-O Consello da Xunta de Galicia adoptará as medidas necesarias para adecua-la estructura dos distintos organismos obxecto de regulación do presente decreto, dentro da política de racionalización e reducción do gasto público.
tarias precisas para o cumprimento do previsto neste decreto, sen que en ningún caso poidan orixinar incrementos de gasto.
Terceira.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, seis de xuño de mil novecentos noventa e seis.
Manuel Fraga Iribarne
Presidente
4205
ORDE do 27 de maio de 1996 pola que se desenvolve o Decreto 143/1996, do 17 de abril, polo que se prorroga o prazo de vixencia do Decreto 226/1992, do 24 de xullo, sobre subvencións á reconstrucción de vivendas unifamiliares no medio rural.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 07/06/1996

O Decreto 143/1996, do 17 de abril, prorroga o prazo de vixencia do Decreto 226/1992, do 24 de xullo (DOG do 5 de agosto), sobre subvencións á reconstrucción de vivendas unifamiliares no medio rural, e dispón que o prazo de presentación de solicitudes se deteminará por orde da Consellería de Política Territorial, Obras Públicas e Vivenda que será publicada no Diario Oficial de Galicia.
Así mesmo o prorrogado Decreto 226/1992, do 24 de xullo, na súa disposición derradeira segunda, faculta o conselleiro de Ordenación do Territorio e Obras Públicas, actualmente Política Territorial, Obras Públicas e Vivenda, para dictar, no marco das súas competencias, cantas disposicións sexan necesarias par desenvolvemento e aplicación do devandito decreto.
En uso da referida autorización,
DISPOÑO:
Artigo 1º
Para os efectos do disposto no apartado segundo do artigo único do Decreto 143/1996, do 17 de abril, determínase:
1. O prazo de presentación de solicitudes de subvencións á reconstrucción de vivendas unifamiliares no medio rural comezará o día seguinte ó da publicación da presente orde.
2. As solicitudes axustaranse ó modelo establecido que figura n o anexo da presente disposición.
Artigo 2º
A concesión desta axudas insturmentarase financeiramente durante o presente exercicio a través do crédito consignado na aplicación 06.50.331A.781.0 dos orzamentos xerais da Comunidade Autónoma de Galicia para 1996.
Artigo 3º
Continúan vixentes as disposicións das ordes do 22 de setembro de 1992 (DOG do 6 de outubro), do 8 de febreiro de 1993 (DOG do 25 de febreiro), e do 5 de xullo de 1993 (DOG do 19 de xullo) en canto non contradigan o disposto na presente norma.
Dispoción derradeira
A presente orde entrará en vigor o día seguiente ó da súa publicación no Diario Oficial de Galicia.
Santiago de Compostela, 27 de maio de 1996.
José Cuíña Crespo
Conselleiro de Política Territorial, Obras Públicas e Vivenda
9604435
DECRETO 3/1996, do 12 de xaneiro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de travesía na E.P. 2104 de Carral a Meirama.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/01/1996

A Deputación Provincial da Coruña, en sesión celebrada o día 18 de novembro de 1994, acordou aproba-lo proxecto de travesía na E.P. 2104 de Carral a Meirama e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 22 de decembro de 1995 de baixo o número 13713.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 17 abril 1995, nº de rexistro de entrada 3479.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque existen razóns de urxencia que fan necesaria a execución das nomeadas obras, tal como o estado do chan das estradas, o largo da calzada, de dimensións inferiores ás necesidades dos vehículos, a intensidade medida do tráfico, a existencia de poboación infantil e zonas escolares próximas que supoñen un perigo para a seguridade vial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomia de Galicia.
Na súa virtude, e por proposta do consellerio de Xustiza, Interior e Relacións Laborais, logo de deliberación do Consello da Xunta de Galicia na súa reunión do día doce de xaneiro de mil novecentos noventa e seis,
DISPOÑO:
Artigo único.-De conformidade co disposto no artigo cincuenta e dous da Lei de expropiación for
zosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de travesía na E.P. 2104 de Carral a Meirama.
Santiago de Compostela, doce de xaneiro de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
9600285
CORRECCIÓN de erros.-Decreto 309/1995, do 23 de novembro, sobre incentivos para o desenvolvemento económico e fomento da actividade empresarial na Comunidade Autónoma de Galicia.
CONSELLERÍA DE ECONOMÍA E FACENDA — I. DISPOSICIÓNS XERAIS — 22/01/1996

Advertidos erros no decreto publicado no DOG nº 233, do 5 de decembro de 1995, cómpre efectua-las correspondentes correccións:
-Na páxina 9.194, no cuarto parágrafo onde di: «... realizado pola Comisión Europea ...», debe dicir: «... realizado pola Comisión da Unión Europea ...» e onde di: «xullo de 1955», debe dicir: «xullo de 1995».
-Na páxina 9.196, apartado 4 do artigo 7º, na páxina 9.197, apartado 4 do artigo 8º, na páxina 9.198, apartado 5 do artigo 9º, e apartado 3 do artigo 10º, onde di: «poderán tramitarse», debe dicir: «poderán instrumentarse».
0149
CORRECCIÓN de erros.-Orde do 20 de maio de 1996 pola que se desenvolve a disposición transitoria primeira do Decreto 176/1996, do 17 de maio, polo que se regula a acreditación para o exercicio da dirección nos centros docentes públicos nos que se impartan ensinanzas non universitarias.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 05/06/1996

Advertidos erros na citada orde publicada no DOG nº 100, do 22 de maio de 1996, cómpre efectua-la seguinte corrección:
Na páxina 4.773, no apartado segundo:
Onde di: «-Publicar nos taboleiros da delegación provincial, no prazo de 10 días a partir do día seguinte ó da publicación desta orde no DOG».
Debe dicir: «-Publicar nos taboleiros da delegación provincial, no prazo de dez días naturais a partir do día seguinte ó da publicación desta orde no DOG».
Onde di: «-Establecer un prazo de dez días para que os interesados formulen...».
Debe dicir: «-Establecer un prazo de dez días naturais para que os interesados formulen...».
Na páxina 4.773, no apartado quinto:
Onde di: «recurso ordinario ante o director xeral de Ordenación Educativa e Centros».
Debe dicir: «recurso ordinario ante a Dirección Xeral de Persoal».
4189
CORRECCIÓN de erros.-Orde do 21 de maio de 1996 pola que se desenvolve o Decreto 176/1996, do 17 de maio, polo que se regula a acreditación para o exercicio da dirección nos centros docentes públicos nos que se impartan ensinanzas non universitarias.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 05/06/1996

Advertidos erros na citada orde publicada no DOG nº 100, do 22 de maio de 1996, cómpre efectua-las seguintes correccións:
Na páxina 4.775, no apartado sexto.4:
Onde di: «O Servicio de Inspección remitirálle ó solicitante, por correo certificado e con xustificante de recepción, o informe final».
Debe dicir: «O Servicio de Inspección remitirálle o informe final ó solicitante, por correo certificado con xustificante de recepción ou calquera outro procedemento que garanta a constatación da data de recepción polo interesado».
Na páxina 4.776, na disposicón transitoria:
Onde di: «os prazos sinalados quedan limitados, pois, a 5 días».
Debe dicir: «os prazos sinalados quedan limitados, pois, a cinco días naturais».
Na páxina 4.777, no Anexo V, no punto 1.1.:
Onde di: «1.1. Supresión no ano... do curso de formación para a función directiva organizado ou recoñecido pola Administración educativa da.».
Debe dicir: «1.1. Superación no ano... do curso de formación para a función directiva organizado ou recoñecido pola Administración educativa».
4238
ORDE do 4 de xaneiro de 1996 pola que se aproba o cambio de dominio mortis-causa da batea María número 8.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 23/01/1996

Visto o expediente incoado por Benito-Manuel Rial Oubiña, no que solicita o cambio de dominio mortis-causa da batea de cultivo de mexillón denominada María nº 8, outorgado pola orde ministerial do 9-4-1975 (BOE nº 120), situado na cuadrícula nº 9, do polígono B de Cambados, rematando a concesión o 20-5-2005, e do que era titular Luis Rial Sanes.
Tendo en conta o informado polo Servicio Xurídico e de Planificación e de conformidade co sinalado no artigo 59 da Lei 6/1993, do 11 de maio, de pesca de Galicia, e considerando que ó expediente figuran unidos o certificado de defunción, a certificación do rexistro de últimas vontades, a declaración de herdeiros ab-intestato, a relación de bens debidamente liquidada de impostos e o caderno particional da herdanza, esta consellería accedeu ó solicitado, declarando titular da concesión administrativa e da batea da que se trata, nas mesmas condicións cás expresamente consignadas na orde ministerial de outorgamento, a favor de Benito-Manuel Rial Oubiña e Alberto Rial Oubiña.
Os novos titulares subróganse no prazo, dereitos e obrigas do anterior, así como quedan obrigados a observa-las disposicións en vigor sobre este particular.
Vigo, 4 de xaneiro de 1996.
P.D. (Orde 27-6-1990)
Juan M. López García
Delegado territorial de Vigo (Pontevedra)
96-190
ORDE do 8 de xaneiro de 1996 pola que se aproba o cambio de dominio mortis-causa da batea Lafuente número 4.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 23/01/1996

Visto o expediente incoado por Eva Cores Rey, no que solicita o cambio de dominio mortis-causa da batea de cultivo de mexillón denominada Lafuente nº 4, outorgado pola orde ministerial do 28-4-1956 (BOE nº 139), situado na cuadrícula nº 19, do polígono I de Vilagarcía de Arousa, rematando a concesión o 18-5-1996, e do que era titular Francisco González Cardalda.
Tendo en conta o informado polo Servicio Xurídico e de Planificación e de conformidade co sinalado no artigo 59 da Lei 6/1993, do 11 de maio, de pesca de Galicia, e considerando que ó expediente
figuran unidos o certificado de defunción, a certificación do rexistro de últimas vontades, a declaración de herdeiros ab-intestato, a relación de bens debidamente liquidada de impostos e o caderno particional da herdanza, esta consellería accedeu ó solicitado, declarando titular da concesión administrativa e da batea do que se trata, nas mesmas condicións cás expresamente consignadas na orde ministerial de outorgamento, a favor de Eugenia María González Cores, Francisco Javier González Cores e Rodrigo González Cores.
Os novos titulares subróganse no prazo, dereitos e obrigas do anterior, así como quedan obrigados a observa-las disposicións en vigor sobre este particular.
Vigo, 8 de xaneiro de 1996.
P.D. (Orde 27-6-1990)
Juan M. López García
Delegado territorial de Vigo (Pontevedra)
95-08180
CORRECCIÓN de erros.-Orde do 22 de decembro de 1995 pola que se aproba o plan de explotación xeral marisqueira para o ano 1996.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 23/01/1996

Advertidos erros na Orde do 22 de decembro de 1995, publicada no DOG nº 1, do 2 de xaneiro, pola que se aproba o plan de explotación xeral marisqueira para o ano 1996, cómpre face-las oportunas correccións:
No artigo 1º.-Autorizacións marisqueiras, debe engadirse entre as confrarías de Espasante e do Vicedo o seguinte plan de explotación:
Confraría do Barqueiro:
Días máximos de extracción: 75
Puntos de venda: lonxa do Barqueiro e caseta de San Fiz.
Épocas probables de extracción: de xaneiro a marzo, de xullo a agosto, de outubro a decembro.
No artigo 9º.-Navalla e longueirón, deben engadirse entre as confrarías de Muros e Muxía os seguintes plans de explotación:
Plan de longueirón e navalla da confraría de Corcubión:
Días máximos de extracción: 120
Puntos de control: praia do ézaro, praia de Brens, praia de Cee, praia de Corcubión.
Puntos de venda: peirao de Corcubión e lonxa de Fisterra.
Épocas probables de extracción: de xullo a decembro.
Plan de longueirón da confraría de Fisterra:
Días máximos de extracción: 130
Puntos de control e venda: lonxa de Fisterra.
Épocas probables de extracción: de xaneiro a abril e de xullo a decembro.
96-170
ORDE do 4 de xaneiro de 1996 pola que se aproba o cambio de dominio mortis-causa da batea Felu número 5.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 23/01/1996

Visto o expediente incoado por Flora Padín Montenegro, no que solicita o cambio de dominio mortis-causa da batea de cultivo de mexillón denominada Felu nº 5, outorgado pola orde ministerial do 20-5-1964 (BOE nº 133), situado na cuadrícula nº 101, do polígono A de Vilagarcía de Arousa, rematando a concesión o 20-5-2004, e do que era titular José Mariño Nogueira.
Tendo en conta o informado polo Servicio Xurídico e de Planificación e de conformidade co sinalado no artigo 59 da Lei 6/1993, do 11 de maio, de pesca de Galicia, e considerando que ó expediente figuran unidos o certificado de defunción, a certificación do rexistro de últimas vontades, a declaración de herdeiros ab-intestato, a relación de bens debidamente liquidada de impostos e o caderno particional da herdanza, esta consellería accedeu ó solicitado, declarando titular da concesión administrativa e da batea da que se trata, nas mesmas condicións cás expresamente consignadas na orde ministerial de outorgamento, a favor de Flora Padín Montenegro, María Dolores Mariño Padín, Juan José Mariño Padín, Ramón Mariño Padín, Carmen Mariño Padín e Alicia Mariño Padín.
Os novos titulares subróganse no prazo, dereitos e obrigas do anterior, así como queda obrigado a
observa-las disposicións en vigor sobre este particular.
Vigo, 4 de xaneiro de 1996.
P.D. (Orde 27-6-1990)
Juan M. López García
Delegado territorial de Vigo (Pontevedra)
96-0172
RESOLUCIÓN do 4 de decembro de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/102-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/01/1996

Vistos o expediente para outorgamento de autorización administrativa e aprobación do proxecto
de execución das instalacións eléctricas que a continuación se detallan:
-Solicitante: Unión Eléctrica-Fenosa, S.A.
Enderezo social: Severo Ocho, 2, 15008 A Coruña.
-Denominación: modificado I do proxecto saídas subestación de Cedeira.
-Situación: Cedeira.
-Descricións técnicas:
Modificado ó proxecto denominado saídas da subestación de Cedeira, consistente en:
Liñas eléctricas aerosubterráneas de media tensión, a 20 kV, baixo tubo e sobre apoios metálicos e de formigón, de 1.220 m e 120 m de lonxitudes subterráneas e aéreas respectivamente, con conductores R.H.V. 15/20 V, de 3 (1 x 240) mm Al e LA-100, con orixe na subestación de Cedeira e remates respectivos en C.T. de Vilela, entronque en L.M.T. a Cedeira e entronque en L.M.T. en dobre circuíto a Valdoviño. Cedeira.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 4 de decembro de 1995.
Juan Ignacio Lizaur Otero
Delegado provincial da Coruña
201
RESOLUCIÓN do 11 de decembro de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/98-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/01/1996

Vistos o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
-Solicitante: Unión Eléctrica-Fenosa, S.A.
Enderezo social: Severo Ocho, 2, 15008 A Coruña.
-Denominación: R.B.T. dos CC.TT.
-Situación: Ramallal e Esfarrapa, Culleredo.
-Descricións técnicas:
Liñas eléctricas de baixa tensión, a 380 e 220 V, sobre apoios formigón e grampada sobre fachadas edificios, con conductor R.Z. en seccións de 95, 50 e 25 mm Al, de 2.595 m de lonxitude, que parten dos CC.TT. de Ramallal e Esfarrapa (ex
pedientes 22234 e 6804, respectivamente) e discorrendo polos lugares de Ramallal, Cabana e Murgullón, Culleredo).
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 11 de decembro de 1995.
Juan Ignacio Lizaur Otero
Delegado provincial da Coruña
95-0186
ORDE do 4 de xaneiro de 1996 pola que se aproba o cambio de dominio da batea Lammar número 10.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 23/01/1996

Visto o expediente de cambio de dominio que a continuación se menciona, instruído para efectos de transmisión da concesión administrativa perti
nente e do establecemento que a ampara; tendo en conta que o interesado obtivo a autorización previa prevista no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista do informe favorable do Servicio Xurídico e de Planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Nome da batea : Lammar nº 10.
Cultivo : mexillón.
Localización : cuadrícula nº 49, Cangas H.
Data da concesión : 23-10-1962 (BOE nº 267).
Data do remate da última prórroga : 7-11-2004.
Anterior concesionario : Jose Rúa Rúa.
Novo titular concesión : José Rúa Trigo.
O novo concesionario queda subrogado nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de categoría suficiente.
Vigo, 4 de xaneiro de 1996.
P.D. (Orde 27-6-1990)
Juan M. López García
Delegado territorial de Vigo (Pontevedra)
96-0171
RESOLUCIÓN do 10 de xaneiro de 1996 pola que se aproba a inscrición de bibliotecas no Rexistro de Bibliotecas de Galicia.
CONSELLERÍA DE CULTURA — III. OUTRAS DISPOSICIÓNS — 23/01/1996

Vista a proposta do director xeral de Cultura, en conformidade co establecido no artigo 4 da Orde do 4 de abril de 1995 (DOG nº 99 de 25 de maio) pola que se desenvolve o fincionamento do Rexistro de Bibliotecas de Galicia,
RESOLVO:
Aproba-la inscrición no Rexistro de Bibliotecas de Galicia dos centros que se relacionan no anexo, comezando pola Biblioteca Pública Municipal da Guarda (Pontevedra) e rematando pola Biblioteca Pública Municipal de Nogueira de Ramuín (Ourense).
Santiago de Compostela, 10 de xaneiro de 1996.
Víctor Manuel Vázquez Portomeñe
Conselleiro de Cultura
Anexo
-Biblioteca Pública Municipal da Guarda (Pontevedra).
-Axencia de Lectura Municipal da Capela (A Coruña)
-Biblioteca Pública Municipal de Alfoz (Lugo).
-Biblioteca Pública Municipal de Nigrán (Pontevedra).
-Biblioteca Pública Municipal de Muros (A Coruña).
-Biblioteca Pública Municipal de Arteixo.( A Coruña).
-Axencia de Lectura Municipal de Meicende (Arteixo) (A Coruña)
-Biblioteca San Luis Gonzaga, da Coruña (A Coruña).
-Biblioteca Pública Municipal do Concello de Cabana (A Coruña)
-Biblioteca Pública Municipal de Moaña (Pontevedra).
-Biblioteca Pública Municipal de Barro (Pontevedra).
-Biblioteca Pública Municipal de Cangas (Pontevedra).
-Biblioteca Pública Municipal Rosalía de Castro de Vilagarcía de Arousa (Pontevedra)
-Axencia de Lectura Municipal de Carril (Vilagarcía de Arousa) (Pontevedra)
-Axencia de Lectura Municipal de Bamio (Vilagarcía de Arousa) (Pontevedra)
-Axencia de Lectura Municipal de Vilaxoán (Vilagarcía de Arousa) (Pontevedra)
-Biblioteca Pública Municipal de Quintela de Leirado (Ourense).
-Biblioteca Pública Municipal de Boqueixón (A Coruña).
-Axencia de Lectura Municipal de Camporrapado (Boqueixón) (A Coruña).
-Asociación de Veciños Álvaro Cunqueiro de Santiago de Compostela (A Coruña)
-Biblioteca Pública Municipal Antelana de Xinzo de Limia (Ourense).
-Biblioteca Pública Municipal de Taboada (Lugo)
-Biblioteca Pública Municipal de Becerreá (Lugo).
-Biblioteca Pública Municipal do Carballiño (Ourense).
-Biblioteca Pública Municipal de Viana do Bolo (Ourense)
-Biblioteca Pública Municipal de San Cibrao (Cervo) (Lugo)
-Biblioteca Pública Municipal de Vilalba (Lugo).
-Axencia de Lectura Municipal de Goente (As Pontes de García Rodríguez) (A Coruña).
-Biblioteca Pública Municipal das Pontes de García Rodríguez (A Coruña).
-Biblioteca Pública Municipal da Pobra de Trives (Ourense).
-Biblioteca Pública Municipal de Ribadavia (Ourense).
-Biblioteca do Museo Etnográfico da Limia, Vilar de Santos (Ourense).
-Biblioteca Pública Municipal de Cartelle (Ourense).
-Biblioteca Pública Municipal de San Xoán de Río (Ourense).
-Biblioteca Pública Municipal de Mondoñedo (Lugo).
-Biblioteca Aixiña, Ourense (Ourense).
-Biblioteca Pública Municipal Menéndez Pidal do Barco de Valdeorras (Ourense)
-Biblioteca Pública Municipal de Sandiás (Ourense).
-Biblioteca Pública Municipal de Santradán (Vilaboa) (Pontevedra).
-Biblioteca Pública Municipal de Nogueira de Ramuín (Ourense).
96-191
RESOLUCIÓN do 1 de decembro de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/65-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/01/1996

Vistos o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
-Solicitante: Unión Eléctrica-Fenosa, S.A.
Enderezo social: Severo Ocho, 2, 15008 A Coruña.
-Denominación: L.M.T. subterránea e C.T. en urbanización Porto Avieira.
-Situación: Oroso.
-Descricións técnicas:
Modificación de liñas eléctricas que alimentan os CC.TT. de Piñeirón (expediente 51486) e de Penateixa (expediente 51962), consistente en:
Novos trazos de liñas eléctricas aéreas de media tensión a 15/20 kV, sobre apoios metálicos e de formigón, conductores LA-56 de 346 m e 307 m de lonxitude, respectivamente, a Piñeirón e Penateixa.
Liña eléctrica subterránea de media tensión a 15/20 kV, baixo tubo e con conductor R.H.V. 12/20 kV de 3 (1 x 150) mm Al, con orixe na liña Vilanova-César (expediente 3512), de 790 m de lonxitude para subministración eléctrica á urbanización Porto Avieira.
Centro de transformación tipo interior de 630 kVA e tensións de 20/0,380-0,220 kV en Porto Avieira, Oroso.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 1 de decembro de 1995.
Juan Ignacio Lizaur Otero
Delegado provincial da Coruña
202
CORRECCIÓN de erros.-Decreto 325/1995, do 2 de decembro, polo que se aproba o escudo heráldico do Concello de Vilasantar.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/01/1996

Advertido erro no citado decreto, publicado no Diario Oficial de Galicia nº 241, do 19 de decembro de 1995, transcríbese de seguido a oportuna corrección de erros:
Na páxina 9.461, no dispoño, artigo único, onde di: «bordura de prata con sete aspas de gules», debe dicir: «bordura de prata con sete aspas de azur».
8369
RESOLUCIÓN do 11 de xaneiro de 1996 pola que se convoca unha bolsa de investigación para un proxecto conxunto das ponencias de Arquitectura e de Cultura Galega no Exterior.
CONSELLO DA CULTURA GALEGA — III. OUTRAS DISPOSICIÓNS — 22/01/1996

O Consello da Cultura Galega convoca unha bolsa para a realización dun traballo sobre a influencia da cultura da emigración na nova arquitectura rural de Galicia.
1. Duración.
A bolsa terá unha duración de seis meses.
2. Dotación económica.
A bolsa terá unha dotación de 90.000 ptas. mensuais.
Para atende-lo gasto que supón a bolsa existe crédito suficiente na aplicación 03.01.111D.480 do orzamento vixente.
3. Requisitos.
Poderán optar á bolsa tódolos españois, maiores de idade, e con plena capacidade para obrar, que reúnan os seguintes requisitos:
a) Seren licenciados universitarios.
b) Non ser traballadores por conta propia ou allea, nin recibir remuneración de ningún tipo ou gozar dunha bolsa ou axuda semellante.
4. Solicitudes.
Os solicitantes entregarán na sede do Consello da Cultura Galega (Pazo de Raxoi, 2ª planta, Santiago de Compostela), dentro do prazo de dez días contados a partir da publicación desta convocatoria no Diario Oficial de Galicia, a seguinte documentación:
-Instancia de solicitude dirixida ó presidente do Consello da Cultura Galega.
-Titulación universitaria.
-Currículum vitae con indicación dos estudios, actividades e documentación acreditativa de tódolos méritos que se aleguen.
-Declaración xurada de non desempeñar actividade profesional remunerada por conta propia ou allea, nin gozar de bolsas ou axudas equiparables á convocada.
5. Selección dos bolseiros.
A selección dos bolseiros será realizada polo tribunal que fará unha valoración dos méritos achegados.
6.Tribunal.
O tribunal estará composto por tres membros do Consello da Cultura Galega. O tribunal poderá comprobar se os solicitantes posúen suficientes coñecementos de lingua galega para desempeña-la súa función.
7. Nomeamento.
Os bolseiros serán nomeados polo presidente do Consello da Cultura Galega a proposta do tribunal. Os bolseiros seleccionados deberán presentarse na sede do consello dentro dos dez días seguintes ó da notificación da súa selección, co obxecto de recolle-las súas credenciais acreditativas e comeza-la súa actividade.
8. Incidencias.
A solicitude de bolsas implica o coñecemento e aceptación das presentes bases.
A condición de bolseiro non dará lugar a relación laboral nin administrativa co Consello da Cultura Galega.
Santiago de Compostela, 11 de xaneiro de 1996.
María Xosé Rodríguez Galdo
Secretaria do Consello da Cultura Galega
9600359
RESOLUCIÓN do 18 de xaneiro de 1996 pola que se amplía o prazo de inscrición dos cursos para a obtención do diploma de directivo da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 22/01/1996

Co propósito de facilitarlles ós interesados a súa inscrición nos cursos para a obtención do diploma de directivo da Xunta de Galicia, anunciada a súa convocatoria no DOG nº 3, do 4 de xaneiro de 1996, faise público que se prorroga ata o próximo día 12 de febreiro o prazo para a formalización das matriculacións na citada actividade.
Santiago de Compostela, 18 de xaneiro de 1996.
Jaime Rodríguez-Arana Muñoz
Director da Escola Galega de Administración Pública
95-8410
RESOLUCIÓN do 11 de xaneiro de 1996 pola que se convocan tres bolsas de investigación para o Arquivo da Emigración Galega.
CONSELLO DA CULTURA GALEGA — III. OUTRAS DISPOSICIÓNS — 22/01/1996

O Consello da Cultura Galega convoca tres bolsas de investigación para a realización de traballos de documentación histórica -material documental e gráfico-para o Arquivo da Emigración Galega.
1. Duración.
As bolsas terán unha duración de seis meses.
2. Dotación económica.
Cada bolsa terá unha dotación de 90.000 ptas. mensuais.
Para atende-lo gasto que supón a bolsa existe crédito suficiente na aplicación 03.01.111D.480 do orzamento vixente.
3. Requisitos.
Poderán optar á bolsa tódolos españois, maiores de idade, e con plena capacidade para obrar, que reúnan os seguintes requisitos:
a) Seren licenciados universitarios.
b) Non seren traballadores por conta propia ou allea, nin recibir remuneración de ningún tipo ou gozaren dunha bolsa ou axuda semellante.
4. Solicitudes.
Os solicitantes entregarán na sede do Consello da Cultura Galega (Pazo de Raxoi, 2ª planta, Santiago de Compostela), dentro do prazo de dez días contados a partir da publicación desta convocatoria no Diario Oficial de Galicia, a seguinte documentación:
-Instancia de solicitude dirixida ó presidente do Consello da Cultura Galega.
-Titulación universitaria.
-Currículum vitae con indicación dos estudios, actividades e documentación acreditativa de tódolos méritos que se aleguen.
-Declaración xurada de non desempeñar actividade profesional remunerada por conta propia ou allea, nin gozar de bolsas ou axudas equiparables á convocada.
5. Selección dos bolseiros.
A selección dos bolseiros será realizada polo tribunal que fará unha valoración dos méritos achegados.
6. Tribunal.
O tribunal estará composto por tres membros do Consello da Cultura Galega. O tribunal poderá comprobar se os solicitantes posúen suficientes coñecementos de lingua galega para desempeña-la súa función.
7. Nomeamento.
Os bolseiros serán nomeados polo presidente do Consello da Cultura Galega a proposta do tribunal. Os bolseiros seleccionados deberán presentarse na sede do consello dentro dos dez días seguintes ó da notificación da súa selección, co obxecto de reco
lle-las súas credenciais acreditativas e comeza-la súa actividade.
8. Incidencias.
A solicitude de bolsas implica o coñecemento e aceptación das presentes bases.
A condición de bolseiro non dará lugar a relación laboral nin administrativa co Consello da Cultura Galega.
Santiago de Compostela, 11 de xaneiro de 1996.
María Xosé Rodríguez Galdo
Secretaria do Consello da Cultura Galega
0236
DECRETO 6/1996, do 25 de xaneiro, polo que se nomea director da Escola Galega de Administración Pública, a Domingo Bello Janeiro.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 26/01/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vintecinco de xaneiro de mil novecentos noventa e seis,
Nomeo a Domingo Bello Janeiro, director da Escola Galega de Administración Pública.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vintecinco de xaneiro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
95-00410
DECRETO 5/1996, do 25 de xaneiro, polo que se dispón o cesamento, por petición propia, de Jaime Rodríguez-Arana Muñoz, como director da Escola Galega de Administración Pública.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 26/01/1996

En virtude do establecido nos artigos 4.13º e 34.2º da Lei 1/1983, do 22 de febreiro, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vintecinco de xaneiro de mil novecentos noventa e seis,
DISPOÑO:
O cesamento, por petición propia, de Jaime Rodríguez-Arana Muñoz, como director da Escola Galega de Administración Pública, agradecéndolle os servicios prestados.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vintecinco de xaneiro de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
555
CORRECCIÓN de erros.-Decreto 273/1995, do 29 de setembro, polo que se declara a delimitación do contorno do mosteiro de Santo Estevo de Chouzán, concello de Carballedo (Lugo).
CONSELLERÍA DE CULTURA — III. OUTRAS DISPOSICIÓNS — 26/01/1996

Advertido erro no devandito decreto, publicado no DOG nº 204, do martes, 24 de outubro de 1995, cómpre face-las seguintes correccións:
-Na páxina 7.848, no sumario, onde di: «Decreto 272/1995, do 29 de setembro...», debe dicir: «Decreto 273/1995, do 29 de setembro...».
-Na páxina 7.857, onde di: «Decreto 274/1995, do 29 de setembro...», debe dicir: «Decreto 273/1995, do 29 de setembro...».
8113
CORRECCIÓN de erros.-Decreto 272/1995, do 29 de setembro, polo que se declara a delimitación do contorno da igrexa parroquial de Vilabade, no concello de Castroverde (Lugo).
CONSELLERÍA DE CULTURA — III. OUTRAS DISPOSICIÓNS — 26/01/1996

Advertido erro no devandito decreto, publicado no DOG nº 204, do martes, 24 de outubro de 1995, cómpre face-las seguintes correccións:
-Na páxina 7.848, no sumario, onde di: «Decreto 271/1995, do 29 de setembro...», debe dicir: «Decreto 272/1995, do 29 de setembro...».
-Na páxina 7.855, onde di: «Decreto 273/1995, do 29 de setembro...», debe dicir: «Decreto 272/1995, do 29 de setembro...».
446
RESOLUCIÓN do 24 de novembro de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0001730/1995, interposto pola Confederación Galega de APAs de Centros Públicos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/01/1996

O 17 de novembro de 1995, a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia a providencia pola que se admite o recurso contencioso-administrativo nº 01/001730/1995, interposto pola Confederación Galega de APAs de Centros Públicos, contra o Decreto 235/1995, do Consello da Xunta de Galicia, de data 20 de xullo de 1995, que regula o ensino da relixión nas ensinanzas de réxime xeral
na Comunidade Autónoma de Galicia e se modifican e completan os decretos 426/1991, do 12 de decembro, 245/1992, do 30 de xullo, 78/1993, do 25 de febreiro, e 275/1994, do 29 de xullo.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento, que son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 24 de novembro de 1995.
Juan José Bértolo Cadenas
Secretario xeral da Consellería de Educación e Ordenación Universitaria
9600332
RESOLUCIÓN do 2 de xaneiro de 1996 pola que se inscribe a asociación Amigos del Camino de Santiago, Islas Canarias no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 22/01/1996

Examinada a solicitude de inscrición no Rexistro de Entidades de Promoción do Camiño de Santiago, presentada pola asociación Amigos del Camino de Santiago, Islas Canarias, con data do 4 de outubro de 1995.
Visto o Decreto 224/1994, do 2 de de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a asociación Amigos del Camino de Santiago, Islas Canarias quede inscrito no Rexistro de Entidades de Promoción do Camiño de Santiago co número 054.
Santiago de Compostela, 2 de xaneiro de 1996.
Víctor Manuel Vázquez Portomeñe
Conselleiro de Cultura
189
ORDE do 2 de xaneiro de 1996 pola que se convoca o Premio das Letras e das Artes de Galicia.
CONSELLERÍA DE CULTURA — III. OUTRAS DISPOSICIÓNS — 22/01/1996

Por medio do Decreto 288/1994, modificado no seu artigo 5 polo Decreto 286/1995, creouse o Premio das Letras e das Artes de Galicia. Este premio ten como finalidade recoñecer e recompensa-lo labor daquelas persoas que co seu labor creador contribuíron á conservación, á expansión e ó engradecemento da cultura galega en calquera campo.
Por todo isto,
DISPOÑO:
Artigo1º.-Convócase o Premio das Letras e das Artes de Galicia correspondente a 1996 co fin de recoñecer e recompensa-los méritos daquelas persoas que dedicaron gran parte da súa actividade ás letras e ás artes en calquera das súas múltiples manifestacións, con resultado de engradecemento e afirmación dos valores culturais de Galicia.
Artigo 2º.-O premio está dotado con cinco millóns (5.000.000) de pesetas con cargo á partida orzamentaria 10.02.353B.640.10 dos orzamentos xerais da Comunidade Autónoma de Galicia para 1996.
Artigo 3º.
1. O premio será indivisible e non se poderá conceder a título póstumo.
2. O premio pode ser declarado deserto.
Artigo 4º.
1. A presentación dos candidatos poderá realizala calquera institución, fundación, academia, federación, asociación ou centro cultural ou de investigación, mediante escrito dirixido ó conselleiro de Cultura, segundo modelo que figura como anexo da presente orde, ó que se lle xuntará o currículo do candidato.
2. O escrito e mailo currículo ó que se fai referencia no parágrafo anterior serán presentados no rexistro xeral da Consellería de Cultura ou nos rexistros das delegacións provinciais desta, sen prexuízo do establecido no artigo 38.4º da Lei 30/1992, do 26 de novembro, antes do 15 de marzo do presente ano.
Artigo 5º.
1. O premio decidirase o día 17 de maio, Día das Letras Galegas, nun acto institucional.
2. O xurado poderá convocar para este acto ata cinco finalistas.
Artigo 6º.
Tódalas decisións do xurado serán inapelables.
Artigo 7º.
As institucións, fundacións, academias, federacións, asociacións, centros culturais ou de investigación que propuxeren candidatos e non resultaren premiados, poderán retira-la documentación presentada no prazo de trinta (30) días naturais contados a partir do seguinte a aquel en que se produza o veredicto. Transcorrido este prazo arquivarase sen máis trámite.
Disposicións derradeiras
Primeira.-Facúltase o director xeral de Cultura para dictar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de xaneiro de 1996.
Víctor Manuel Vázquez Portomeñe
Conselleiro de Cultura
187
RESOLUCIÓN do 21 de novembro de 1995 pola que se lle autorizan, con carácter experimental, novas ensinanzas de formación profesional específica ó centro Azorín da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/01/1996

Examinada a solicitude formulada por Raquel Pichel Guerrero, directora do centro privado homologado Azorín da Coruña, pola que pretende a autorización para imparti-lo ciclo formativo de grao medio «Desenvolvemento de Aplicacións Informáticas».
Vistos o Real decreto 1004/1991, do 14 de xuño (BOE do 26); Real decreto 1661/1994, do 22 de xullo (BOE 30 de setembro); Decreto 133/1995, do 10 de maio (DOG do 22); Orde do 17 de marzo de 1995 (DOG do 10 de abril), pola que se dictan normas referentes á renovación da oferta de ensinanzas experimentais nos centros de formación profesional durante o curso 1995-1996; Resolución do 21 de setembro de 1995 ( DOG do 5 de outubro), da Dirección Xeral de Ensinanzas Profesionais e Formación de Adultos, pola que se dictan normas para regula-los ciclos formativos e a experimentación de módulos profesionais para o curso 1995-1996.
Esta dirección xeral, por proposta da Dirección Xeral de Ensinanzas Profesionais e Formación de Adultos,
RESOLVE:
1º.-Suprimir 30 postos escolares da profesión de auxiliar administrativo da rama administrativa e comercial, quedando outros 90 postos para a referida profesión.
2º.-Autorizar unha unidade con carácter experimental, para imparti-las ensinanzas do ciclo formativo de grao superior «Desenvolvemento de Aplicacións Informáticas», con capacidade para 30 alumnos, que funcionará ó longo dos cursos escolares 1995-1996 e 1996-1997 para que se poida desenvolve-lo ciclo formativo que se autoriza.
Santiago de Compostela, 21 de novembro de 1995.
Luis Framil Álvarez
Director xeral de Ordenación Educativa e Centros
0188
ORDE do 29 de decembro do 1995 pola que se fixa o prezo de venda ó público da publicación Manual de Urxencias Bucodentais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 24/01/1996

A Lei 13/1991, do 9 de decembro, de tasas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, previo informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada por esta consellería que se relaciona no anexo.
2. Este precio entenderase, se é o caso, con IVE incluído.
Santiago de Compostela, 29 de decembro de 1995.
José Manuel Romay Beccaría
Conselleiro de Sanidade e Servicios Sociais
ANEXO I
Manuel de Urxencuias Bucodentais975 ptas.
0225
RESOLUCIÓN do 14 de decembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 347/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 25/01/1996

Visto o expediente incoado nesta delegación provincial por instancia de Hidroeléctrica de Silleda, con domicilio en Silleda no que solicita autorización para instalar un C.T. en Galán-Laro, concello de Silleda, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Hidroeléctrica de Silleda a instalación dun C.T. en Galán-Laro, concello de Silleda.
Esta autorización non supón a aprobación do proxecto.
Pontevedra, 14 de decembro de 1995.
Ramón Álvarez Abad
Delegado provincial de Pontevedra
240
RESOLUCIÓN do 4 de decembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 286/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 25/01/1996

Visto o expediente incoado nesta delegación provincial por instancia de Sociedad Electricista de Tui, con domicilio en Tui no que solicita autorización para instalar unha L.M.T. desde Ribadelouro a Caldelas e un C.T. en Seixal-Pazos de Reis, concello de Tui, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Sociedad Electricista de Tui a instalación dunha L.M.T. desde Ribadelouro a Caldelas e un C.T. en Seixal-Pazos de Reis, concello de Tui.
Esta autorización non supón a aprobación do proxecto.
Pontevedra, 4 de decembro de 1995.
Ramón Álvarez Abad
Delegado provincial de Pontevedra
95-0246